પોલીસસૂત્રો પાસેથી મળતી માહિતી મુજબ અમદાવાદ-ગાંધીનગરની આસપાસ આવેલા ફાર્મ હાઉસમાં શ્રાવણિયો જુગાર રમાતો હોઇ પોલીસ દ્વારા તેના પર સતત વોચ રહેતી હતી. ગઇ કાલે ગાંધીનગર એલસીબીની ટીમને બાતમી મળી હતી કે સાંતેજના જાસપુર ગામ પાસે આવેલા શિલ્પગ્રામ ફાર્મમાં મોટાપાયે જુગાર ખેલાઇ રહ્યો છે, જેના આધારે પોલીસે ફાર્મ હાઉસ ઉપર દરોડો પાડી રર જેટલા જુગારીઓને જુગાર રમતા ઝડપી લીધા હતા.